 ตร.-ทหารตั้งด่านสกัดรอบเมืองหาดใหญ่ จับกุมผู้ต้องสงสัยวางระเบิด อ.สายบุรี จ.ปัตตานี 
ตำรวจเร่งติดตามตัวผู้ต้องสงสัยก่อเหตุวางระเบิดรถยนต์ใน อ.สายบุรี จ.ปัตตานี ที่คาดว่าอาจหลบหนีอยู่ในพื้นที่ อ.หาดใหญ่ จ.สงขลา และเชื่อว่าอาจมีความเชื่อมโยงกับกลุ่มที่ก่อเหตุกราดยิงเจ้าหน้าที่ใน อ.มายอ เมื่อหลายเดือนก่อนเจ้าหน้าที่ได้นำภาพของนายอับดุลฮากิมปูตะ หนึ่งในผู้ต้องสงสัย ก่อเหตุลอบวางระเบิดรถยนต์ ที่ อ.สายบุรี จ.ปัตานีออกเผยแพร่ หลังเชื่อว่าหลบหนีมาซ่อนตัวในพื้นที่ อ.หาดใหญ่ จ.สงขลา ซึ่ง นายอับดุลฮากิม มีจุดสังเกตที่ใบหน้าลูกครึ่งมุสลิมจีน โดยในภาพถ่ายผมยาว แต่เจ้าหน้าที่คาดว่าผู้ต้องสงสัยอาจตัดผมเพื่อพรางตัวล่าสุด ตำรวจ ทหาร และอาสาสมัคร เพิ่มความเข้มงวดตั้งจุดตรวจสกัดรอบเมืองหาดใหญ่ จ.สงขลา จำนวน 35 จุด และวางกำลังผลัดเปลี่ยนตลอด 24 ชั่วโมง โดยเฉพาะย่านการค้า เช่น ถนนเสน่หานุสรณ์ หน้าโรงแรมลีการ์เดนท์ พลาซ่า และอาจตรวจค้นหอพัก ห้องเช่าที่อาจเป็นแหล่งกบดานด้วยจากการตรวจสอบสันนิษฐานว่า นายอับดุลฮากิม อาจมีความเชื่อมโยงกับเหตุชาย 5 คน ยิงร้านทองกมลวรรณ ซึ่งภาพกล้องวงจรปิดบันทึกได้ ก่อนจะจุดฉนวนระเบิดรถยนต์ที่ อ.สายบุรี จ.ปัตตานี วันที่ 21 ก.ย.ที่ผ่านมา และเหตุกราดยิงเจ้าหน้าที่ ใน อ.มายอ เมื่อหลายเดือนก่อนสำหรับเหตุลอบวางระเบิดบริเวณศาลา หน้าโรงเรียนบ้านบาตู อ.บาเจาะ จ.นราธิวาส เมื่อวานนี้(24 ก.ย.) ทำให้ผู้อำนวยการโรงเรียน และทหารบาดเจ็บ 4 คน ซึ่งวันนี้โรงเรียนยังคงเปิดเรียนตามปกติ แม้ว่าจะมีนักเรียนเดินทางมาเรียนบางตา เนื่องจากผู้ปกครองหลายคนยังไม่มั่นใจความปลอดภัย
 ตำรวจเร่งติดตามตัวผู้ต้องสงสัยก่อเหตุวางระเบิดรถยนต์ใน อ.สายบุรี จ.ปัตตานี ที่คาดว่าอาจหลบหนีอยู่ในพื้นที่ อ.หาดใหญ่ จ.สงขลา และเชื่อว่าอาจมีความเชื่อมโยงกับกลุ่มที่ก่อเหตุกราดยิงเจ้าหน้าที่ใน อ.มายอ เมื่อหลายเดือนก่อน
ปัตตานี,มายอ,ระเบิด,สงขลา,สายบุรี,หาดใหญ่,อับดุลฮากิม